Gustav Adolfs torg

Gustav Adolfs torg (suom. Kustaa Aadolfin tori) on Tukholman Norrmalmilla Norrbron pohjoispäädyssä sijaitseva aukio, joka on peräisin 1700-luvun lopulta. Torin keskellä on Pierre Hubert L'Archevêquen veistämä Kustaa II Aadolfia esittävä ratsastajapatsas vuodelta 1796. Torin laidalla sijaitsevat muun muassa Perintöruhtinaan palatsi ja Ruotsin kuninkaallinen ooppera. Torin pohjoislaidalla on entisiä pankkitaloja.

Torilta lähtevät pohjoiseen Malmtorgsgatan ja Regeringsgatan, itään Strömgatan, etelään Norrbro ja torin pohjoislaidalla kulkee Fredsgatan.

Kuvia

Lähteet

Aiheesta muualla

Tukholman aukiot